瘋劫

《 瘋劫 》，係1979年由許鞍華第一部導演嘅粵語劇情片。陳韻文編劇，鍾志文攝影，余燦峰剪接，羅開睦監製，李玉蘭製片，比高出品。由萬梓良、趙雅芝、李海淑、張艾嘉主演。片長八十分鐘。票房收入二百一十幾萬，當年華語電影中賣座排第十六。

故仔
故仔改編自1970年轟動一時嘅「龍虎山雙屍案」：西醫阮士卓同未婚妻李紈喺山上俾人虐待同殺死。警方一度將疑兇鎖定為隱居林間嘅精神病人大傻。事後班街坊成日覺得佢喺住處一帶陰魂未散，經好友阿明連番追查，至逐步摸索出內情。

演員
張艾嘉 飾 連正明
趙雅芝 飾 李紈
徐少強 飾 癲佬
李海淑 飾 梅小姬
萬梓良 飾 阮仕卓
黎灼灼 飾 祖母
盧國雄 飾 周東城
曾江 飾 雜差
林子祥 飾 連同事
吳桐 飾 叔公
黎少芳 飾 張大媽
葉萍 飾 叔婆
鄭麗芳 飾 連嫂
林偉圖 飾 連兄
羅浩楷 飾 軍警
梁淑卿 飾 癲佬母
曾楚霖 飾 看更
林德祿 飾 李同學
林靜 飾 阮母
王萊 飾 媽媽生
嚴秋華 飾 洗衣店伙記

評論
影片結合奇情同寫實，佈局撲朔迷離。敘事時序全以個人意識而非物理時間邏輯帶動，睇到編導嘅風格。但當觀眾揭開電影嘅懸疑故事外殼，會發現佢內裏亦有作者對「人物心理空間」嘅探究、對世情嘅關懷。用西環舊樓陰暗侷促同乾淨光猛嘅醫院等現代空間做對比，將新舊文化嘅「參差磨擦同人物間不穩定嘅感情暗生連繫」。其中深厚人文精神上程度遠超同期嘅類型片。

港產片